TV7 JERUUSALEMMA UUDISED
Meie tänased teemad -
Iisrael ja USA arvamused lahknevad Iraani sanktsioonide osas
President Peres hoiatas suhete rikkumise eest USAga
Palestiinlased lahkusid rahukõnelustelt
Juuda ja Samaaria elanikest saavad Jordaania kodanikud
Külm hukutas iidseid riike
TV7 Jeruusalemma Uudistest - Shalom!
Ynet News kirjutab Iisraeli ja USA eriarvamustest Iraani suhtes.
USA sõnul on diplomaatia parem lahendus kui sõda.
USA valitsuse arvates võib Iisraeli ettepanek
Iraan sanktsioonidega põlvili suruda viia sõja,
mitte tuumarelvatüli rahumeelse lahenduseni,
ütles USA Välisministeeriumi esindaja Jen Psaki.
Avaldus järgnes peaminister Netanyahu hoiatusele sotsiaalmeedias
Iraaniga halva lepingu sõlmimisele kiirustamise eest.
Netanyahu sõnul laseb USA ette- panek Iraanil tuumarelvi arendada
ning USAsse ja Euroopasse ulatuvaid rakette toota.
USA Välisministeeriumi sõnul on Iisraelil USAga ühine eesmärk:
takistada Iraanil tuumarelvi saada.
Iisraeli ja USA arvamused erinevat veidi taktikalisel tasandil,
USA usub diplomaatiasse ja Iisrael sanktsioonidesse.
Arutz Sheva teatel hoiatas president Shimon Peres
eelmisel nädalal alahindamast Iisraeli-USA sõprust.
Perese sõnul on oluline maadevaheline sõprus,
mis pole lihtne ega iseenesestmõistetav.
Perese sõnul on USA toetus Iisraelile suurepärane.
Ka olevat Obama valitsus Iisraeli toetanud.
Obama on Perese sõnul vastanud kõigile Iisraeli palvetele positiivselt,
isegi asunduste ehituse poolt hääletamisele
ÜRO Julgeolekunõukogus,
kuigi USA pole asundusi kunagi legaalseks pidanud.
Israel Today teatel lahkusid palestiinlased rahukõnelustest
hoolimata vastupidisest lubadusest.
Iisraeli justiitsminister Tzipi Livni ütles eelmisel neljapäeval,
et PO rikkus oma lubadust nii Iisraelile kui USA-le,
kui rahuprotsessilt lahkus.
Regiooni meediad rääkisid juba mitu päeva,
et palestiinlased ei naase kõnelustelauda,
kui Iisrael kiitis heaks uute korterite ehitamise
Jeruusalemma ja osadele Samaaria aladele.
PO juht Mahmoud Abbas kinnitas eelmisel kolmapäeval
Egiptuse televisioonis kuuldusi, väites,
et pärast kuudepikkusi kõnelusi pole midagi saavutatud,
vaatamata Obama valitsuse vastupidistele väidetele.
Kui Iisrael järeleandmiste osas rohkem vastu ei tule,
võivad palestiinlased Abbasi sõnul mida tahes teha.
Täpsemalt ta ei kommenteerinud.
Livni sõnul oli Abbas vastupidist lubanud,
kui tänavu varem USA vahendatud rahukõnelustele naasis.
Iisrael pole kunagi lubanud kõneluste eeltingimusena
juudi asunduste ehitust külmutada.
Ka varasemad lepped ei keela ehitamist.
Justiitsminister Livni sõnul peavad kõnelused jätkuma
ja tema ootab, et PO ei kasutaks iga võimalust
kõneluste dramatiseerimiseks oma poliitilistel eesmärkidel.
Arutz Sheva kirjutab Knesseti liikme Ayelet Shakedi
eelmisel nädalal Washingtonis peetud kõnest.
Shaked käis koos oma partei Bait Yehudi esimehega USAs,
et õhutada poliitikuid vastuseisule Iraaniga tehtavale halvale leppele,
mis võimaldaks Iraanil oma tuumaprogrammi jätkata.
Shaked kõneles üritusel,
kus osales ka USA ja Euroopa politiikuid.
PO ja Iisraeli rahukõneluste kohta ütles Shaked,
et need on alati viinud terrorilaineteni.
Shaked hoiatas hävitavate tagajärgede eest,
kui Iisraeli sunnitakse praegu lepingut sõlmima.
Rahvusvaheline kogukond on tema sõnul Iisraelile tähtis,
kuid Iisrael ei luba end enesehävingule tõugata.
Ebaõnnestunud kahe riigi lahenduse asemel toetab Shaked
Juuda ja Samaaria majanduskasvu kiirendavat lahendust,
mis aitaks ka sealseid araablasi.
Shakedi sõnul saab enamik praegu Juudas ja Samaarias elavaid araablasi
tulevikus Jordaania kodanikeks,
ning Gazast saab iseseisev üksus või see liidetakse Egiptusega.
Enamusel Juuda ja Samaaria araablastest
on juba Jordaania kodakondsus
ajast, mil Jordaania piirkonna 1948. a Iseseisvussõjas okupeeris.
Shaked kordas varasemaid hoiatusi,
mille järgi Iraani tuumaprogramm ähvardab kogu maailma
ja tuleb lõpetada,
ning Iisrael ei saa välistada oma julgeolekut.
Iraani 18 000 tsentrifuugi pöörleb endise hooga
ja Parchini taolistesse tehastesse, kus Iraan oma tuumarelva arendab,
pole ÜRO inspektoreid lubatud.
Arutz Sheva teatel paljastab
Kinnereti põhja pinnasekihtide abil tehtud uurimus,
et Lähis-Ida raputas kliimakriis, mis hukutas pronksiaja suurriigid.
Tel Avivi Ülikooli teadlaste võetud proovide fossiilsed õietolmukübemed
osutasid aastail 1250-1100 eKr valitsenud tõsisele põuaperioodile.
Teadlaste sõnul viis
iidse Lähis-Ida külmade etappide ja väheste sademete kombinatsioon
saagitaimede toodangu vähenemiseni ja rahva kolimisele lõuna poole.
Kui aastal 1100 eKr niiske periood algas,
aitas see rändrahvastel paikseks jääda,
eriti iidsel Kaananimaal ja Süürias.
Need olid meie tänased uudised. Shalom ja kohtumiseni!
Tõlge: Monika Jaaguri